ΑΘΗΝΑ 22/1/2021

ΑΡ. ΠΡΩΤ.: 4010

ΠΡΟΣ: 1. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΙΚΙΛΙΑ

2. ΑΝ. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΟΝΤΟΖΑΜΑΝΗ

ΚΟΙΝ.: ΔΙΟΙΚΗΤΗ 4ΗΣ ΥΠΕ

κο ΤΣΑΛΙΚΑΚΗ ΔΗΜΗΤΡΙΟ

Κύριοι Υπουργοί,

Ο Διοικητής του Νοσοκομείου Κιλκίς άσκησε πειθαρχική δίωξη στον εκλεγμένο εκπρόσωπο των εργαζομένων, Γενικό Γραμματέα του Σωματείου και του Νομαρχιακού τμήματος της ΑΔΕΔΥ, Καλεμκερίδη Αχιλλέα, για δηλώσεις στον τύπο.

Στα πλαίσια της άσκησης των Συνδικαλιστικών καθηκόντων έχει το δικαίωμα ανάδειξης των προβλημάτων του Νοσοκομείου.

Με το Νόμο 1264/82 περί Συνδικαλιστικών ελευθεριών, απαγορεύεται η πειθαρχική δίωξη στους συνδικαλιστικούς εκπροσώπους των εργαζομένων για την συνδικαλιστική τους δράση. Δεν θα επιτρέψουμε την φίμωση των εκπροσώπων των εργαζομένων με την απειλή ποινικών και πειθαρχικών διώξεων. Ως εκ τούτου ζητάμε την παρέμβασή σας για άρση της δίωξης.

Σας κοινοποιούμε την σχετική αίτηση του συναδέλφου.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ